પોતાનો જીવ લેવાનું કાવતરું કરનાર સિનાને દંડ આપવાના વિચારમાં સીઝર ઓગસ્ટસ સ્તબ્ધ બેઠો હતો. ત્યાં રાણી લિવિયા આવી. ચિંતાનું કારણ જાણી તે બોલી, મહારાજ, રોગ ઉપર એક ઔષધની કારી ન ફાવે ત્યારે ઘણીવાર તેથી ઊલટા જ ગુણનું ઔષધ અજમાવાય છે, એવી રીતે શિક્ષાથી કાવતરાનો અંત નથી આવતો તો ક્ષમાનો આશરો લઈ જુઓ અને ખરેખર સીઝરે અહંકારને કોરાણે મૂકી ક્ષમા આપવાથી સિના તેનો આજીવન મિત્ર બની રહ્યો.